ΑΠΟΦΑΣΕΙΣ
Αριθμ. 12869
Ίδρυση και λειτουργία του Διιδρυματικού Προγράμματος Μεταπτυχιακών Σπουδών με τίτλο:
«Ψηφιακή Ιατρική» των Τμημάτων Μηχανικών Επιστήμης Υλικών της Πολυτεχνικής Σχολής και Ιατρι-
κής της Σχολής Επιστημών Υγείας του Πανεπιστημίου Ιωαννίνων και του Ινστιτούτου Βιοϊατρικών
Ερευνών του Ιδρύματος Τεχνολογίας και Έρευνας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ
Έχοντας υπόψη:
1. Τo π.δ. 746/1970 «Ίδρυση Πανεπιστημίου Ιωαννίνων» (Α’ 267).
2. Τo π.δ 105/2013 «Μετονομασία Τμήματος και ίδρυση, συγκρότηση, κατάργηση και ανασυγκρότηση Σχο-
λών στο Πανεπιστήμιο Ιωαννίνων» (Α’ 137).
3. Τον ν. 4559/2018 «Πανεπιστήμιο Ιωαννίνων, Ιόνιο
Πανεπιστήμιο και άλλες διατάξεις» (Α’ 142).
4. Τα άρθρα 16 και 79 έως 89 του ν. 4957/2022 «Νέοι
ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των ΑΕΙ με την κοινωνία και λοιπές διατάξεις» (Α’ 141).
5. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 (Α’ 141) “Νέοι ορίζοντες
στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ
με την κοινωνία και λοιπές διατάξεις” για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
6. Την υπό στοιχεία 18137/Ζ1/16-2-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (ΑΕΙ)» (Β’ 1079).
7. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παρά ρτημα Διπλώματος»
(Α’  189).
8. Την υπ’  αρ. 9943/20.1.2023 (ΑΔΑ: 6ΕΥΝ4669Β7Η-ΗΝΝ) απόφαση της Συγκλήτου (συν. υπ’ αρ.
1142/18.1.2023) «Συγκρότηση Επιτροπής Μεταπτυχιακών Σπουδών Πανεπιστημίου Ιωαννίνων σύμφωνα με
το άρθρο 79 του ν. 4957/2022».
9. Τον Κανονισμό Προγραμμάτων Μεταπτυχιακών
Σπουδών του Πανεπιστημίου Ιωαννίνων (B΄ 4942/2023).
10. Την εισήγηση της Συνέλευσης του Τμήματος Μηχανικών Επιστήμης Υλικών στην υπ’ αρ. 408/1-2-2024
συνεδρία της, η οποία αφορά στην ίδρυση του Δ.Π.Μ.Σ
με τίτλο: «Ψηφιακή Ιατρική» των Τμημάτων Μηχανικών
Επιστήμης Υλικών της Πολυτεχνικής Σχολής και Ιατρικής της Σχολής Επιστημών Υγείας του Πανεπιστημίου
Ιωαννίνων και του Ινστιτούτου Βιοϊατρικών Ερευνών του
Ιδρύματος Τεχνολογίας και Έρευνας και έγκριση του Κανονισμού του.
11. Την εισήγηση της Συνέλευσης του Τμήματος Ιατρικής στην υπ’ αρ. 1085α/13-2-2024 συνεδρία της, η οποία
αφορά στην ίδρυση του ΔΠΜΣ με τίτλο: «Ψηφιακή Ιατρική» των Τμημάτων Μηχανικών Επιστήμης Υλικών της
Πολυτεχνικής Σχολής και Ιατρικής της Σχολής Επιστημών
Υγείας του Πανεπιστημίου Ιωαννίνων και του Ινστιτούτου
Βιοϊατρικών Ερευνών του Ιδρύματος Τεχνολογίας και
Έρευνας και έγκριση του Κανονισμού του.
12. Την εισήγηση του Επιστημονικού Συμβουλίου
του Ινστιτούτου Βιοϊατρικών Ερευνών (ΙΒΕ) του Ιδρύματος Τεχνολογίας και Έρευνας (ΙΤΕ) στην υπ’ αρ. 517/
41-6/17.11.2023 συνεδρία του.
13. Το Ειδικό Πρωτόκολλο Συνεργασίας μεταξύ των
συνεργαζόμενων μερών.
14. Την εισήγηση της Επιτροπής Μεταπτυχιακών
Σπουδών του Πανεπιστημίου Ιωαννίνων στην υπ’ αρ.
35/14-3-2024 συνεδρία της κατά τα προβλεπόμενα της
παρ. 2 του άρθρου 79 του ν. 4957/2022 (Α’ 141).
15. Την υπό στοιχεία ΠΙ 19908/26-4-2024 επικαιροποιημένη πρόταση του Τμήματος Μηχανικών Επιστήμης
Υλικών (επισπεύδον Τμήμα)-κατά τα προβλεπόμενα της
εισήγησης της Επιτροπής Μεταπτυχιακών Σπουδών-που
αφορά στην Ίδρυση Διιδρυματικού Προγράμματος Μεταπτυχιακών Σπουδών με τίτλο: «Ψηφιακή Ιατρική» των
Τμημάτων Μηχανικών Επιστήμης Υλικών της Πολυτεχνικής Σχολής και Ιατρικής της Σχολής Επιστημών Υγείας
του Πανεπιστημίου Ιωαννίνων και του Ινστιτούτου Βιοϊατρικών Ερευνών του Ιδρύματος Τεχνολογίας και Έρευνας
και έγκριση του Κανονισμού του.
16. Την υπό στοιχεία ΠΙ 22478/21-5-2024 απόφαση της
Συγκλήτου (συν. υπ’ αρ. 1165/14-5-2024), με την οποία
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1761
11.04.2025 15:39:03
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
εγκρίθηκε η ίδρυση και λειτουργία του Διιδρυματικού
Προγράμματος Μεταπτυχιακών Σπουδών με τίτλο: «Ψηφιακή Ιατρική» των Τμημάτων Μηχανικών Επιστήμης
Υλικών της Πολυτεχνικής Σχολής και Ιατρικής της Σχολής
Επιστημών Υγείας του Πανεπιστημίου Ιωαννίνων και του
Ινστιτούτου Βιοϊατρικών Ερευνών του Ιδρύματος Τεχνολογίας και Έρευνας.
17. Το υπό στοιχεία ΠΙ 12068/27-3-2025 έγγραφο της
Εθνικής Αρχής Ανώτατης Εκπαίδευσης (υπό στοιχεία
QA_584/11-3-2025), με το οποίο διαβιβάστηκε στο Πανεπιστήμιο Ιωαννίνων, η υπό στοιχεία QA_581/11-3-2025
απόφαση πιστοποίησης του Συμβουλίου Αξιολόγησης
και Πιστοποίησης (Σ.Α.Π.) (συν. υπ’ αρ. 48η/7-3-2025),
της Εθνικής Αρχής Ανώτατης Εκπαίδευσης (ΕΘ.Α.Α.Ε.).
18. Την απόφαση της Συγκλήτου του Πανεπιστημίου
Ιωαννίνων στη συνεδρίαση υπ’ αρ. 1176/1-4-2025, με την
οποία επικυρώθηκε η απόφαση πιστοποίησης για την
ίδρυση και λειτουργία του Διιδρυματικού Προγράμματος
Μεταπτυχιακών Σπουδών με τίτλο «Ψηφιακή Ιατρική»
από την Εθνική Αρχή Ανώτατης Εκπαίδευσης (ΕΘ.Α.Α.Ε.).
19. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο «ΕΜΔΔ-ΜΙΤΟΣ».
20. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζει:
εγκρίνει την ίδρυση και λειτουργία του Διιδρυματικού
Προγράμματος Μεταπτυχιακών Σπουδών με τίτλο: «Ψηφιακή Ιατρική» του Τμήματος Μηχανικών Επιστήμης Υλι-
κών της Πολυτεχνικής Σχολής, του Τμήματος Ιατρικής της
Σχολής Επιστημών Υγείας του Πανεπιστημίου Ιωαννίνων
και του Ινστιτούτου Βιοϊατρικών Ερευνών του Ιδρύματος
Τεχνολογίας και Έρευνας, ως ακολούθως:
Άρθρο 1
Γενικές διατάξεις
Το Τμήμα Μηχανικών Επιστήμης Υλικών της Πολυτεχνικής Σχολής του Πανεπιστημίου Ιωαννίνων (επισπεύδον
τμήμα) σε συνεργασία με το Τμήμα Ιατρικής της Σχολής
Επιστημών Υγείας του Πανεπιστημίου Ιωαννίνων, και το
Ινστιτούτο Βιοϊατρικών Ερευνών του Ιδρύματος Τεχνολογίας και Έρευνας οργανώνουν και λειτουργούν από το
ακαδημαϊκό έτος 2024-2025 Διιδρυματικό Πρόγραμμα
Μεταπτυχιακών Σπουδών (ΔΠΜΣ) με τίτλο «Ψηφιακή
Ιατρική» με δύο (2) ειδικεύσεις: «Ανάλυση δεδομένων
στον τομέα της Υγείας» και «Ψηφιακό Μετασχηματισμό
Υγείας».
Για τις ανάγκες του συγκεκριμένου ΔΠΜΣ έχει καταρτιστεί Ειδικό Πρωτόκολλο Συνεργασίας (ΕΠΣ) το οποίο έχει
εγκριθεί από τα συλλογικά όργανα διοίκησης των συνεργαζόμενων Τμημάτων, τη Σύγκλητο του Πανεπιστημίου
Ιωαννίνων και το Ινστιτούτο Βιοϊατρικών Ερευνών (ΙΒΕ).
Το τμήμα Μηχανικών Επιστήμης των Υλικών ως επισπεύδον είναι αρμόδιο για τη διοικητική και γραμματειακή
υποστήριξη του ΔΠΜΣ.
Άρθρο 2
Αντικείμενο - Σκοπός
Αντικείμενο του Διιδρυματικού Προγράμματος Μεταπτυχιακών Σπουδών (ΔΠΜΣ) «Ψηφιακή Ιατρική» είναι η
παροχή υψηλού επιπέδου μεταπτυχιακής εκπαίδευσης
στην περιοχή της Ψηφιακής Ιατρικής. Η παρεχόμενη
γνώση εστιάζει στην ψηφιακή ιατρική, σε τεχνολογίες
αιχμής με έμφαση στα πεδία: α) Ανάλυση δεδομένων
στον τομέα της Υγείας και β) Ψηφιακό μετασχηματισμό
Υγείας.
Σκοπός του Προγράμματος είναι η προετοιμασία
άριστα εκπαιδευμένων επιστημόνων για σταδιοδρομία
στην ψηφιακή ιατρική στα ερευνητικά ινστιτούτα, πανεπιστήμια, νοσοκομεία, φορείς υγείας, δημόσιες υπηρεσί-
ες αλλά και επιχειρήσεις στον χώρο της υγείας ή και της
πληροφορικής καθώς και στην ενίσχυση των γνώσεων
των ήδη επαγγελματιών ψηφιακής υγείας. Παράλληλα
προετοιμάζει ερευνητές υψηλού επιπέδου προσφέροντάς τους εξειδικευμένες γνώσεις σταθέματα ψηφιακής
υγείας.
Ειδικότερα, το Πρόγραμμα στοχεύει στην παροχή υψηλού επιπέδου μεταπτυχιακής εκπαίδευσης στην ψηφια-
κή ιατρική σε πεδία συναφή με: α) Ανάλυση δεδομένων
στον τομέα της Υγείας, και β) Ψηφιακό μετασχηματισμό
Υγείας, στην άρτια θεωρητική και τεχνολογική εκπαίδευση των φοιτητών, την παράλληλη έκθεσή τους σε
διεπιστημονικά περιβάλλοντα, και την αλληλεπίδραση
με άλλα Εκπαιδευτικά και Ερευνητικά ιδρύματα στην
Ελλάδα και στο εξωτερικό αλλά και τη βιομηχανία. Πιο
συγκεκριμένα, θα καλύπτονται αντικείμενα όπως η διαχείριση ψηφιακών συστημάτων υγείας, η ανάλυση βιοϊα-
τρικών δεδομένων με χρήση στατιστικών και σύγχρονων
τεχνικών, η μοντελοποίηση της ιατρικής πληροφορίας,
αλλά και ζητήματα που άπτονται του ψηφιακού μετασχηματισμού στον χώρο της υγείας και περιλαμβάνουν
θέματα ιατρικών συσκευών κανονιστικού πλαισίου, βιοηθικής αλλά και επιχειρηματικότητας. Βασική συνιστώσα
του Προγράμματος είναι η εκπόνηση μμεταπτυχιακής
διατριβής σε ένα από τα αντικείμενα του ΔΠΜΣ
Με την ολοκλήρωση του ΔΠΜΣ οι απόφοιτοι είναι σε
θέση:
• Να σχεδιάζουν και να εφαρμόζουν καινοτόμες τεχνολογικές λύσεις για τη βελτίωση της παροχής υγειο-
νομικής περίθαλψης.
• Να αξιοποιούν μοντέλα πληροφοριών υγείας για
την αναπαράσταση διαδικασιών και δομών δεδομένων
υγειονομικής περίθαλψης και την ανταλλαγή δεδομένων
υγείας.
• Να επεξεργάζονται ποικίλα ιατρικά δεδομένα για τον
εντοπισμό μοτίβων και τάσεων και την εξαγωγή γνώσης.
• Να εφαρμόσουν τεχνικές πολυεπίπεδης μοντελοποίησης για in silico προσομοιώσεις ασθενειών, οργάνων
και λειτουργιών.
• Να σχεδιάζουν κλινικά συστήματα υποστήριξης αποφάσεων και βελτιστοποίησης διαδικασιών των δομών
υγείας.
• Να αξιολογούν τη σχέση κόστους-αποτελεσματικότητας των τεχνολογικών λύσεων και του ψηφιακού
μετασχηματισμού των οργανισμών υγείας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
• Να εντοπίζουν επιχειρηματικές ευκαιρίες και να αναπτύσσουν επιχειρηματικά μοντέλα στο χώρο της ψηφι-
ακής υγείας.
Η επιτυχής παρακολούθηση του Προγράμματος οδηγεί στην απόκτηση εμπειρίας και επιστημονικής γνώσης
σε ένα διεπιστημονικό ερευνητικό περιβάλλον και επιτρέπει ενδεχόμενη συνέχιση των σπουδών σε έναν τρίτο
κύκλο σπουδών στην περιοχή της ψηφιακής ιατρικής ή
την ενασχόλησή τους ως επαγγελματίες στην ψηφιακή
ιατρική σε πανεπιστήμια, ερευνητικά κέντρα, εταιρείες,
φορείς υγείας κ.α.
Άρθρο 3
Μεταπτυχιακός τίτλος
Το ΔΠΜΣ με τίτλο «Ψηφιακή Ιατρική» οδηγεί στην απονομή Διπλώματος Μεταπτυχιακών Σπουδών (ΔΜΣ) στην
Ψηφιακή Ιατρική με δύο (2) ειδικεύσεις:
1) «Ανάλυση δεδομένων στον τομέα της Υγείας»
2) «Ψηφιακός μετασχηματισμός Υγείας»
Η απόδοση του τίτλου του ΔΜΣ στην αγγλική γλώσσα
είναι:“Master of Science (MSc) in Digital Health” και των
ειδικεύσεων:
1) «Data experts in the health sector» και
2) «Digital health transformation».
Άρθρο 4
Χρονική διάρκεια λειτουργίας του ΔΠΜΣ
Η χρονική διάρκεια λειτουργίας του ΔΠΜΣ είναι πενταετής. Υπάρχει δυνατότητα παράτασης της χρονικής
διάρκειας, με απόφαση Συγκλήτου, έπειτα από εισήγηση
της Επιτροπής Προγράμματος Σπουδών και σύμφωνη
γνώμη της Επιτροπής Μεταπτυχιακών Σπουδών, με την
επιφύλαξη της μη πιστοποίησής του κατά την περιοδική
αξιολόγηση του Τμήματος Μηχανικών Επιστήμης των
Υλικών.
Άρθρο 5
Χρονική διάρκεια φοίτησης
Η διάρκεια φοίτησης στο ΔΠΜΣ είναι τέσσερα (4)
ακαδημαϊκά εξάμηνα, τα οποία αντιστοιχούν συνολικά
σε εκατόν είκοσι (120) πιστωτικές μονάδες (ECTS) και η
μέγιστη διάρκεια φοίτησης συμπεριλαμβανομένης της
ΜΔΔ (Μεταπτυχιακής Διπλωματικής Διατριβής)δε θα
πρέπει να ξεπερνά τα 4 έτη.
Άρθρο 6
Γλώσσα διδασκαλίας και συγγραφής της
Μεταπτυχιακής Διπλωματικής Διατριβής
Η γλώσσα διδασκαλίας είναι η αγγλική και η συγγραφή
της μεταπτυχιακής διπλωματικής εργασίας θα γίνει στην
αγγλική γλώσσα.
Άρθρο 7
Αριθμός εισακτέων
Ο αριθμός εισακτέων στο ΔΠΜΣ ορίζεται κατ’ ανώτερο
όριο σε σαράντα (40) συνολικά κατ’ έτος. Ο αριθμός εισακτέων ανά ειδίκευση στο ΔΠΜΣ ορίζεται κατ’ ανώτερο
όριο σε εικοσιπέντε (25) συνολικά κατ’ έτος.
Άρθρο 8
Κατηγορίες εισακτέων ΔΠΜΣ
Στο ΔΠΜΣ γίνονται δεκτοί κάτοχοι τίτλου του πρώτου
κύκλου σπουδών Ανώτατης Εκπαίδευσης της ημεδαπής από Πολυτεχνικές Σχολές ή Πολυτεχνεία ή Σχολές
Θετικών Επιστημών ή Σχολές Επιστημών Υγείας ή Σχολές Οικονομικών Επιστημών ή ομοταγών σχολών της
ημεδαπής ή της αλλοδαπής, αναγνωρισμένων από τον
ΔΟΑΤΑΠ.
Άρθρο 9
Επιλογή μεταπτυχιακών φοιτητών/τριών
9.1 Προκήρυξη/πρόσκληση εκδήλωσης ενδιαφέροντος θέσεων εισακτέων: Σε ημερομηνία που ορίζεται
στον Κανονισμό λειτουργίας του ΔΠΜΣ, η Επιτροπή
Προγράμματος Σπουδών (ΕΠΣ) προκηρύσσει θέσεις
εισακτέων στο Πρόγραμμα. Η προκήρυξη αναρτάται
στην ιστοσελίδα του ΔΠΜΣ και του Πανεπιστημίου και
περιλαμβάνει τα στοιχεία του προγράμματος, τον ανώτατο αριθμό εισακτέων, τα απαραίτητα δικαιολογητικά,
τον τρόπο επιλογής εισακτέων και την προθεσμία υποβολής αιτήσεων. Η προθεσμία μπορεί να παραταθεί με
απόφαση της ΕΠΣ Με απόφαση της ΕΠΣ συγκροτείται
Επιτροπή Αξιολόγησης των αιτήσεων των υποψηφίων
αποτελούμενη από μέλη των κατηγοριών του Άρθρου 3
του Κανονισμού του ΔΠΜΣ η οποία αξιολογεί τις αιτήσεις
των υποψήφιων φοιτητών/τριών. Με βάση τα κριτήρια
επιλογής, η Επιτροπή κατατάσσει τους/τις υποψήφιους/
ες φοιτητές/τριες σε φθίνουσα σειρά και εισηγείται την
αποδοχή στο ΔΠΜΣ αριθμού αυτών ίσο με τον ανώτατο
αριθμό εισακτέων στο ΔΠΜΣ σύμφωνα με την προκήρυξη. ΗΕΠΣ εγκρίνει την εγγραφή αυτών στο ΔΠΜΣ.
9.2 Επιλογή εισακτέων: Η επιλογή των εισακτέων γίνεται με αξιολόγηση του φακέλου του υποψηφίου σε
συνδυασμό με συνέντευξη, βασίζεται σε αντικειμενικά
κριτήρια, τα οποία διασφαλίζουν τις αρχές της ισότητας
και της αξιοκρατίας. Οι ισοβαθμούντες γίνονται δεκτοί
σε ποσοστό επί του ανώτατου αριθμού εισακτέων όπως
ορίζει ο Κανονισμός του ΔΠΜΣ
9.3 Κριτήρια επιλογής: Η επιλογή των μεταπτυχιακών
φοιτητών πραγματοποιείται με τη συνεκτίμηση των εξής
κριτηρίων:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
Α/Α
ΚΡΙΤΗΡΙΑ
ΑΡΙΘΜΟΣ ΜΟΡΙΩΝ
1.
Γενικός βαθμός βασικού πτυχίου x 3 μόρια
30.0 (μέγιστο)
2.
Καλή γνώση αγγλικής γλώσσας (επίπεδο Β2 τουλάχιστον)
ON/OFF
3.
Συναφείς επιστημονικές δημοσιεύσεις σε έγκριτα επιστημονικά περιοδικά και πρακτικά συνεδρίων(2 μόρια ανά δημοσίευσησε έγκριτο επιστημονικό περιοδικό ως
κύριος συγγραφέας,  1.5 μόριο με απλή συμμετοχή στη συγγραφική ομάδα, 1 μόριο
ανά δημοσίευση σε πρακτικά συνεδρίων ως κύριος συγγραφέας και 0.5 μόριο με
απλή συμμετοχή στη συγγραφική ομάδα, αντίστοιχα).
10.0 (μέγιστο)
4.
Η ερευνητική ή επαγγελματική δραστηριότητα του
υποψηφίου σε συναφές γνωστικό αντικείμενο (10 μόρια για 1-3 έτη, 20 μόρια για
> 3 έτη)
20.0 (μέγιστο)
5.
Βαθμολογία κατά τη συνέντευξη στην οποία θα εξεταστούν οι γνώσεις και δεξιότητες που δηλώνουν οι υποψήφιοι στην αίτησή τους.
40.0 (μέγιστο)
Μέγιστο Σύνολο Μορίων
100.0
Άρθρο 10
Χρηματοδότηση
10.1 Πόροι ΔΠΜΣ: Οι πόροι του ΔΠΜΣ δύναται να προέρχονται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (ΑΕΙ) και
στ) τον κρατικό προϋπολογισμό ή το πρόγραμμα δημοσίων επενδύσεων.
10.2 Τέλη φοίτησης: Το ύψος των προβλεπόμενων τελών φοίτησης για το σύνολο του προγράμματος καθορί-
ζεται στο ποσό των €5000. Εγγεγραμμένοι φοιτητές του
ΔΠΜΣ δύνανται να φοιτούν δωρεάν εφόσον πληρούν τα
οικονομικά και κοινωνικά κριτήρια που αναγράφονται
στο άρθρο 86 του ν. 4957/2022, ή πληρούν τις προϋποθέσεις για χορήγηση υποτροφιών εξαιρετικής επίδοσης
σύμφωνα με τον Κανονισμό Προγραμμάτων Μεταπτυχιακών Σπουδών Πανεπιστημίου Ιωαννίνων. Το ποσοστό
των απαλλασσόμενων φοιτητών/τριών από τα τέλη φοίτησης ορίζεται σε ποσοστό από δέκα (10%) έως τριάντα
τοις εκατό (30%) του συνολικού αριθμού των φοιτητών/
τριών που εισάγονται στο ΔΠΜΣ ανά ακαδημαϊκό έτος.
Αν οι δικαιούχοι υπερβαίνουν το ανωτέρω ποσοστό,
επιλέγονται με σειρά φθίνουσας κατάταξης έως τη συμπλήρωση του αριθμού. Όσοι λαμβάνουν υποτροφία
από άλλη πηγή, δεν δικαιούνται απαλλαγή.
10.3 Διαχείριση πόρων: Η διαχείριση των πόρων του
ΔΠΜΣ πραγματοποιείται από τον Ειδικό Λογαριασμό
Κονδυλίων Έρευνας (ΕΛΚΕ) του Πανεπιστημίου Ιωαννίνων.
Άρθρο 11
Δομή του Δ.Π.Μ.Σ
Το ΔΠΜΣ ξεκινά το χειμερινό εξάμηνο εκάστου ακαδημαϊκού έτους έπειτα από απόφαση της ΣΕ. Η χρονική
διάρκεια πλήρους φοίτησης στο Πρόγραμμα Μεταπτυχιακών Σπουδών που οδηγεί στη λήψη του Διπλώματος
Μεταπτυχιακών Σπουδών (ΔΜΣ) ορίζεται στα τέσσερα
(4) εξάμηνα,πλήρους φοίτησης. Για την απονομή του
ΔΜΣ απαιτείται η επιτυχής εξέταση σε μαθήματα με συνολικό φόρτο 120 πιστωτικών μονάδων ECTS, ως εξής:
α) Πέντε (5) υποχρεωτικά βασικά κοινά μαθήματα στο
πρώτο εξάμηνο (30 ECTS) β) πέντε (5) υποχρεωτικά μαθήματα στο δεύτερο εξάμηνο (30 ECTS) γ) τέσσερα υπο-
χρεωτικά κατ’ επιλογήν μαθήματα (20 ECTS) και πραγματοποίηση υποχρεωτικής μικρής εργασίας (mini-project)
(10 ECTS) ή τρία (3) υποχρεωτικά κατ’ επιλογή μαθήματα
(15 ECTS), πραγματοποίηση πρακτικής άσκησης (5 ECTS)
και πραγματοποίηση υποχρεωτικής μικρής εργασίας
(mini-project) (10 ECTS) της κάθε κατεύθυνσης στο τρίτο
εξάμηνο και, δ) εκπόνησης και κρίσης της μεταπτυχιακής
διπλωματικής εργασίας στο τέταρτο εξάμηνο (30 ECTS).
Η ανάθεση της διπλωματικής εργασίας πραγματοποιείται
στο τέταρτο εξάμηνο σπουδών μετά την συμπλήρωση
90 πιστωτικών μονάδων ECTS. Η διπλωματική εργασία
υλοποιείται κατά το τέταρτο εξάμηνο φοίτησης και πιστώνεται με τριάντα (30) ECTS.
Άρθρο 12
Πρόγραμμα σπουδών
Το πρόγραμμα μαθημάτων οργανώνεται ανά εξάμηνο
και ανά ειδίκευση. Τα μαθήματα θα πραγματοποιούνται
εξ αποστάσεως με σύγχρονη διδασκαλία. Το πρόγραμμα
μαθημάτων δύναται να αναδιαμορφώνεται σε ετήσια
βάση με σκοπό την ανανέωση της διδακτέας ύλης, ώστε
αυτή να παρακολουθεί και να ενσωματώνει τις τρέχουσες εξελίξεις στο εκάστοτε γνωστικό αντικείμενο, αλλά
και την βέλτιστη αξιοποίηση του διαθέσιμου διδακτικού
προσωπικού. Η Συντονιστική Επιτροπή συντάσσει σχέδιο
για την τροποποίηση του προγράμματος σπουδών το
οποίο υποβάλει προς έγκριση στην Επιτροπή Προγράμματος Σπουδών.
Η παρακολούθηση των μαθημάτων του ΔΠΜΣ είναι
υποχρεωτική.
Άρθρο 13
Ειδικές διατάξεις
Η λειτουργία του ΔΠΜΣ «Ψηφιακή Ιατρική» διέπεται
από τις ρυθμίσεις του Κανονισμού Μεταπτυχιακών Σπουδών (ΚΜΣ), όπως αυτός παρατίθεται κάτωθι.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
Όσα θέματα δεν ρυθμίζονται από τον ΚΜΣ του ΔΠΜΣ,
ρυθμίζονται, κατ’ εξουσιοδότηση, από τα αρμόδια όργανα, και ιδίως από την Επιτροπή Προγράμματος Σπουδών,
ύστερα από εισήγηση της ΣΕ του ΔΠΜΣ.
Κανονισμός Λειτουργίας του Διιδρυματικού
Προγράμματος Μεταπτυχιακών Σπουδών
με τίτλο: «Ψηφιακή Ιατρική» του Τμήματος
Μηχανικών Επιστήμης Υλικών της Πολυτεχνικής
Σχολής, του Τμήματος Ιατρικής της Σχολής
Επιστημών Υγείας του Πανεπιστημίου Ιωαννίνων
και του Ινστιτούτου Βιοϊατρικών Ερευνών του
Ιδρύματος Τεχνολογίας και Έρευνας
Άρθρο 1
Γενικές διατάξεις
Με τον παρόντα Κανονισμό ρυθμίζονται θέματα οργάνωσης και λειτουργίας του ΔΠΜΣ «Ψηφιακή Ιατρική» των
Τμημάτων Μηχανικών Επιστήμης Υλικών της Πολυτεχνικής Σχολής του Πανεπιστημίου Ιωαννίνων, Ιατρικής της
Σχολής Επιστημών Υγείας του Πανεπιστημίου Ιωαννίνων
και του Ινστιτούτου Βιοϊατρικών Ερευνών του Ιδρύματος
Τεχνολογίας και Έρευνας, σύμφωνα με την απόφαση
της Συγκλήτου του Πανεπιστημίου Ιωαννίνων, τον Κανονισμό Προγραμμάτων Μεταπτυχιακών Σπουδών του
Πανεπιστημίου Ιωαννίνων (Β΄ 4942/2023) και τις διατάξεις του ν.4957/2022 και του όπως τροποποιήθηκαν και
ισχύουν.
Άρθρο 2
Όργανα ΔΠΜΣ
Για την ίδρυση, οργάνωση και λειτουργία του ΔΠΜΣ
αρμόδια όργανα είναι τα εξής:
1. η Σύγκλητος του Πανεπιστημίου Ιωαννίνων,
2. η Επιτροπή Μεταπτυχιακών Σπουδών του Πανεπιστημίου Ιωαννίνων
3. η Επιτροπή Προγράμματος Σπουδών (ΕΠΣ)
4. η Συντονιστική Επιτροπή (ΣΕ) του ΔΠΜΣ
5. ο/η Διευθυντής/τρια του ΔΠΜΣ
Αρμοδιότητες:
1. Η Σύγκλητος έχει τις ακόλουθες αρμοδιότητες:
α) εγκρίνει την ίδρυση Προγράμματος Μεταπτυχιακών
Σπουδών (ΠΜΣ) ή την τροποποίηση της απόφασης ίδρυσης του ΠΜΣ, β) εγκρίνει την παράταση της χρονικής
διάρκειας της λειτουργίας των ΠΜΣ, γ) συγκροτεί την
Επιτροπή Προγράμματος Σπουδών, σε περίπτωση διατμηματικών ή διιδρυματικών ή κοινών ΠΜΣ, δ) αποφα-
σίζει την κατάργηση των ΔΠΜΣ που προσφέρονται από
το ΑΕΙ. Επίσης η Σύγκλητος ασκεί όσες αρμοδιότητες,
σχετικά με τα ΔΠΜΣ, δεν ανατίθενται από τον Νόμο ειδικώς σε άλλα όργανα.
2. Η Επιτροπή Μεταπτυχιακών Σπουδών του Πανεπιστημίου Ιωαννίνων έχει τις ακόλουθες αρμοδιότητες:
α) η υποβολή γνώμης προς τη Σύγκλητο του ΑΕΙ για την
ίδρυση νέων προγραμμάτων μεταπτυχιακών σπουδών
ή την τροποποίηση των ήδη λειτουργούντων προγραμμάτων μεταπτυχιακών σπουδών, μετά από αξιολόγηση
των αιτημάτων των Συνελεύσεων των Τμημάτων για την
ίδρυση νέων προγραμμάτων μεταπτυχιακών σπουδών,
των σχετικών εκθέσεων σκοπιμότητας και βιωσιμότητάς
τους και την κοστολόγηση της λειτουργίας του ΠΜΣ,
καθώς και η δυνατότητα αναπομπής τους, αν η εισήγηση δεν είναι επαρκώς αιτιολογημένη ή οι συνοδευ-
τικές εκθέσεις δεν είναι πλήρεις, β) η κατάρτιση σχεδίου Κανονισμού για προγράμματα δεύτερου και τρίτου
κύκλου σπουδών του ΑΕΙ και η υποβολή του προς τη
Σύγκλητο, γ) η εκπόνηση πρότυπου σχεδίου Κανονισμού
λειτουργίας προγράμματος μεταπτυχιακών σπουδών,
δ) ο έλεγχος της τήρησης των Κανονισμών λειτουργίας των προγραμμάτων μεταπτυχιακών σπουδών, ε) η
παρακολούθηση της εφαρμογής της νομοθεσίας, του
Κανονισμού και των αποφάσεων των οργάνων διοίκησης
του ΑΕΙ από τα προγράμματα μεταπτυχιακών σπουδών,
στ) η παρακολούθηση της εφαρμογής της διαδικασίας
απαλλαγής από την υποχρέωση καταβολής τελών φοίτησης, ζ) κάθε άλλη αρμοδιότητα που ορίζεται από τον
Εσωτερικό Κανονισμό.
3. Η Επιτροπή Προγράμματος Σπουδών (ΕΠΣ) έχει τις
ακόλουθες αρμοδιότητες: α) συγκροτεί Επιτροπές για
την αξιολόγηση των αιτήσεων των υποψηφίων μεταπτυχιακών φοιτητών και εγκρίνει την εγγραφή αυτών
στο ΔΠΜΣ, β) αναθέτει το διδακτικό έργο στους διδάσκοντες του ΔΠΜΣ, γ) εισηγείται προς τη Σύγκλητο την
τροποποίηση της απόφασης ίδρυσης του ΔΠΜΣ, καθώς
και την παράταση της διάρκειας του ΔΠΜΣ, δ) συγκροτεί
εξεταστικές επιτροπές για την εξέταση των διπλωματικών εργασιών των μεταπτυχιακών φοιτητών και ορίζει
τον επιβλέποντα ανά εργασία, ε) διαπιστώνει την επιτυχή
ολοκλήρωση της φοίτησης, προκειμένου να απονεμηθεί ο τίτλος του ΔΠΜΣ, στ) εγκρίνει τον απολογισμό του
ΔΠΜΣ, κατόπιν εισήγησης της Συντονιστικής Επιτροπής
(ΣΕ). Με απόφαση ΕΠΣ οι αρμοδιότητες των περ. α) και
δ) δύναται να μεταβιβάζονται στη ΣΕ του ΔΠΜΣ
4. Η Συντονιστική Επιτροπή (ΣΕ) είναι αρμόδια για την
παρακολούθηση και τον συντονισμό της λειτουργίας
του προγράμματος και ιδίως: α) καταρτίζει τον αρχικό
ετήσιο προϋπολογισμό του ΠΜΣ και τις τροποποιήσεις
του, εφόσον το ΔΠΜΣ διαθέτει πόρους σύμφωνα με
το άρθρο 84, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων Έρευνας (ΕΛΚΕ), β) καταρτίζει τον απολογισμό του
προγράμματος και εισηγείται την έγκρισή του προς την
Επιτροπή Προγράμματος Σπουδών, γ) εγκρίνει τη διενέργεια δαπανών του ΔΠΜΣ, δ) εγκρίνει τη χορήγηση
υποτροφιών, ανταποδοτικών ή μη, σύμφωνα με όσα
ορίζονται στην απόφαση ίδρυσης του ΔΠΜΣ και τον
Κανονισμό μεταπτυχιακών και διδακτορικών σπουδών,
ε) εισηγείται προς την Επιτροπή Προγράμματος Σπουδών την κατανομή του διδακτικού έργου, καθώς και την
ανάθεση διδακτικού έργου στις κατηγορίες διδασκόντων του άρθρου 83, στ) εισηγείται προς την Επιτροπή
Προγράμματος Σπουδών την πρόσκληση Επισκεπτών
Καθηγητών για την κάλυψη διδακτικών αναγκών του
ΔΠΜΣ, ζ) καταρτίζει σχέδιο για την τροποποίηση του
προγράμματος σπουδών, το οποίο υποβάλλει προς την
Επιτροπή Προγράμματος Σπουδών, η) εισηγείται προς
την Επιτροπή Προγράμματος Σπουδών την ανακατανομή των μαθημάτων μεταξύ των ακαδημαϊκών εξαμήνων,
καθώς και θέματα που σχετίζονται με την ποιοτική αναβάθμιση του προγράμματος σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
5. Ο/Η Διευθυντής/τρια του ΔΠΜΣ έχει τις ακόλουθες αρμοδιότητες: α) προεδρεύει της ΣΕ, καθώς και της
Επιτροπής Προγράμματος Σπουδών, σε περίπτωση διατμηματικού ή διιδρυματικού ή κοινού ΠΜΣ, συντάσσει
την ημερήσια διάταξη και συγκαλεί τις συνεδριάσεις της,
β) εισηγείται προς τη ΣΕ και τα λοιπά όργανα του ΔΠΜΣ
και του ΑΕΙ θέματα σχετικά με την αποτελεσματική
λειτουργία του ΔΠΜΣ, γ) είναι Επιστημονικός Υπεύθυνος/η του προγράμματος σύμφωνα με το άρθρο 234
και ασκεί τις αντίστοιχες αρμοδιότητες, δ) παρακολουθεί την υλοποίηση των αποφάσεων των οργάνων του
ΔΠΜΣ και του Εσωτερικού Κανονισμού μεταπτυχιακών
και διδακτορικών προγραμμάτων σπουδών, καθώς και
την παρακολούθηση εκτέλεσης του προϋπολογισμού
του ΔΠΜΣ, ε) ασκεί οποιαδήποτε άλλη αρμοδιότητα, η
οποία ορίζεται στην απόφαση ίδρυσης του ΔΠΜΣ.
Ο/Η Διευθυντής/τρια του ΔΠΜΣ, καθώς και τα μέλη
της ΣΕ και της Επιτροπής Προγράμματος Σπουδών δεν
δικαιούνται αμοιβής ή οποιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Άρθρο 3
Διδάσκοντες
3.1 Το διδακτικό έργο του ΔΠΜΣ ανατίθεται, κατόπιν
απόφασης του αρμόδιου οργάνου του ΔΠΜΣ, στις ακόλουθες κατηγορίες διδασκόντων εφόσον αυτοί είναι
κάτοχοι διδακτορικού τίτλου σπουδών:
α) Μέλη Διδακτικού Ερευνητικού Προσωπικού (ΔΕΠ),
Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού Προσωπικού (ΕΔΙΠ) και Ειδικού Τεχνικού
Εργαστηριακού Προσωπικού (ΕΤΕΠ) τουΤμήματος Μηχανικών Επιστήμης Υλικών και του Τμήματος Ιατρικής, ή
άλλων Τμημάτων του Πανεπιστημίου Ιωαννίνων ή άλλου
Ανώτατου Εκπαιδευτικού Ιδρύματος (ΑΕΙ) ή Ανώτατου
Στρατιωτικού Εκπαιδευτικού Ιδρύματος (ΑΣΕΙ),
β) ομότιμους Καθηγητές ή αφυπηρετήσαντα μέλη ΔΕΠτων Τμημάτων Μηχανικών Επιστήμης Υλικών και της
Ιατρικήςή άλλων Τμημάτων του Πανεπιστημίου Ιωαννίνων ή άλλου ΑΕΙ,
γ) εντεταλμένους διδάσκοντες,
δ) επισκέπτες καθηγητές ή επισκέπτες ερευνητές,
ε) ερευνητές/τριες και ειδικούς λειτουργικούς επιστήμονες ερευνητικών και τεχνολογικών φορέων του άρ-
θρου 13Α του ν. 4310/2014 (Α’ 258) όπως το ΙΤΕ ή λοιπών
ερευνητικών κέντρων και ινστιτούτων της ημεδαπής ή
αλλοδαπής,
στ) επιστήμονες αναγνωρισμένου κύρους, οι οποίοι/
ες διαθέτουν εξειδικευμένες γνώσεις και σχετική εμπειρία στο γνωστικό αντικείμενο του ΔΠΜΣ Κατ’ εξαίρεση,
διδάσκοντες/ουσες του ΔΠΜΣ δύνανται να είναι επαγγελματίες αναγνωρισμένου κύρους με μεγάλη εμπειρία
σε πεδία όπου δεν απαιτείται διδακτορική διατριβή.
3.2 Όλες οι κατηγορίες διδασκόντων/ουσών δύνανται
να αμείβονται για το διδακτικό τους έργο στο ΔΠΜΣ αλλά
η αμοιβή αυτή θα έχει διαφορετική μορφή κατά περίπτωση και θα προέρχεται από πόρους του ΔΠΜΣ εφόσον
αυτό προβλέπεται. Δεν επιτρέπεται η καταβολή αμοιβής
ή άλλης παροχής από τον κρατικό προϋπολογισμό ή το
πρόγραμμα δημοσίων επενδύσεων ή άλλους πόρους
των συνεργαζόμενων ιδρυμάτων για τον ίδιο λόγο.
Με απόφαση του αρμόδιου οργάνου του ΔΠΜΣ περί
ανάθεσης του διδακτικού έργου και με βάση την πολιτική του Ιδρύματος σχετικά με τον προσδιορισμό του
ύψους των τελών φοίτησης και την κατανομή των πόρων του ΔΠΜΣ καθορίζεται το ύψος της αμοιβής κάθε
διδάσκοντος/ουσας εφόσον προβλέπεται, σύμφωνα και
με τον Κανονισμό των Προγραμμάτων Μεταπτυχιακών
Σπουδών του Πανεπιστημίου Ιωαννίνων.
3.3 Με απόφαση της Συνέλευσης των συμμετεχόντων
Τμημάτων κατόπιν αιτήματος από τη Συντονιστική Επιτροπή ή την Επιτροπή Προγράμματος Σπουδών δύνα-
ται να ανατίθεται επικουρικό διδακτικό έργο στους/στις
υποψήφιους/ες διδάκτορες των Τμημάτων, υπό την επίβλεψη διδάσκοντος/ουσας του ΔΠΜΣ
Άρθρο 4
Ανάθεση διδασκαλίας
4.1 Η ανάθεση του διδακτικού έργου του ΔΠΜΣ πραγματοποιείται με απόφαση της Επιτροπής Προγράμματος
Σπουδών, κατόπιν εισήγησης της Συντονιστικής Επιτροπής του ΔΠΜΣ.
4.2 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους,
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση της Επιτροπής Προγράμματος
Σπουδών, η ανάθεση διδακτικού έργου δύναται να τροποποιείται κατά τη διάρκεια του ακαδημαϊκού έτους.
4.3 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το ΔΠΜΣ, εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών, τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 5
Πρόγραμμα σπουδών
Η χρονική διάρκεια των σπουδών για την απονομή
του ΔΠΜΣ ορίζεται σε τέσσερα (4) ακαδημαϊκά εξάμηνα.
Τα μαθήματα διδάσκονται κατά τη διάρκεια των 3 πρώτων εξαμήνων, ενώ κατά τη διάρκεια του 4ου εξαμήνου
πραγματοποιείται η εκπόνηση της Μεταπτυχιακής Διπλωματικής Διατριβής.
Η διάρκεια του κάθε μαθήματος είναι 36 διδακτικές
ώρες επιπλέον τριών (3) ωρών εξέτασης και αξιολόγησης.
Η αναπλήρωση των μαθημάτων είναι υποχρεωτική σε
περίπτωση κωλύματος διεξαγωγής τους, προκειμένου να
συμπληρωθούν οι απαραίτητες ώρες διδασκαλίας. Η ημερομηνία και η ώρα αναπλήρωσης αναρτώνται στην ιστο-
σελίδα του ΔΠΜΣ ή στην πλατφόρμα τηλεκπαίδευσης.
Το αναλυτικό πρόγραμμα μαθημάτων, μαζί με τις ώρες
διδασκαλίας και τον αριθμό των πιστωτικών μονάδων
(ECTS), παρατίθεται παρακάτω:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
ΑΝΑΛΥΤΙΚΟ ΠΡΟΓΡΑΜΜΑ ΜΑΘΗΜΑΤΩΝ
ΒΑΣΙΚΑ ΜΑΘΗΜΑΤΑ (Σύνολο πιστωτικών μονάδων: 20)
Α ΕΞΑΜΗΝΟ (Υποχρεωτικά)
Τίτλος Μαθήματος
Ώρες
Διδασκαλίας
Μονάδες
ECTS
C.
Εισαγωγή στη Διοίκηση Συστημάτων Υγείας (Introduction To Health Systems
Management)
Το μάθημα εισάγει τους φοιτητές στη δομή των συστημάτων και τους διάφορους τομείς της δημόσιας υγείας, προκειμένου να κατανοήσουν τους
σύνθετους παράγοντες που καθορίζουν την κατάσταση της Υγείας, συνολικά
της κοινωνίας αλλά και των πολιτών. Αναλύονται επίσης οι πρακτικές σε ευρωπαϊκό, εθνικό, περιφερειακό και τοπικό επίπεδο, καθώς και ο ρόλος που
διαδραματίζουν η Ευρωπαϊκή Ένωση και η ελληνική κυβέρνηση στη δημόσια
υγεία.
C.
Εισαγωγή στα Ψηφιακά Συστήματα (Introduction To Digital Systems)
Το μάθημα εισάγει τους φοιτητές στις έννοιες του προγραμματισμού υπολογιστικών συστημάτων μέσω πραγματικών περιπτωσιολογικών μελετών
"end-to-end". Παρουσιάζονται επίσης στοιχεία από τον τομέα της βιοϊατρικής
και της πληροφορικής υγείας και περιγράφονται οι μέθοδοι πρόσβασης και
επεξεργασίας των υγειονομικών, ιατρικών και γενετικών δεδομένων, μέσω
εργαλείων πληροφορικής, αλγορίθμων και βιβλιοθηκών ανοιχτού κώδικα.
C.
Βασική Επιστήμη Ιατρικών Δεδομένων (Basic Medical Data Science)
Το μάθημα στοχεύει στην κατανόηση των τεχνικών ανάλυσης και ερμηνείας
των πολύπλοκων δεδομένων υγειονομικής περίθαλψης καθώς και στην μετατροπή τους σε σαφείς πληροφορίες. Περιλαμβάνει επίσης στοιχεία στατιστικής
και πιθανοτήτων καθώς και γραμμικής άλγεβρας, τα οποία είναι απαραίτητα
στην ανάλυση των ιατρικών δεδομένων.
C.
Ηθικά και Ρυθμιστικά Ζητήματα (Ethical and Regulatory Issues)
Το μάθημα αναλύει ηθικά και ρυθμιστικά ζητήματα στον τομέα της υγείας.
Εξετάζει επίσης τους διάφορους διεθνείς και εθνικούς κανονισμούς που διέπουν τις πρακτικές ψηφιακής υγείας, διασφαλίζοντας την συμμόρφωση και
τις καλύτερες πρακτικές στον χώρο. Έμφαση δίνεται στον κρίσιμο ρόλο του
Γενικού Κανονισμού Προστασίας Δεδομένων (GDPR) για την διασφάλιση της
ιδιωτικότητας των δεδομένων ασθενών στα πλαίσια της ψηφιακής υγείας.
Τέλος, εξετάζονται τα ηθικά ζητήματα που υπεισέρχονται κατά την διαχείριση,
την επεξεργασία και την ανάλυση των ιατρικών δεδομένων καθώς και κατά
την ανάπτυξη τεχνολογιών στον τομέα της υγείας.
C.
Κλινική Πληροφορική και Ανάλυση (Clinical Informatics and Analytics)
Εξηγείται ο ρόλος της στατιστικής ανάλυσης και της πληροφορικής στη βελτίωση των υπηρεσιών υγείας καθώς και η σημασία της ποιότητας, της ακρίβειας
και της ακεραιότητας των ιατρικών δεδομένων. Αναλύονται προσεγγίσεις και
τεχνικές για τον υπολογισμό και την ερμηνεία ποικίλων (στατιστικών) δεικτών
υγειονομικής περίθαλψης, που συμβάλλουν  στη λήψη καλύτερων κλινικών
αποφάσεων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
ΜΑΘΗΜΑΤΑ ΠΡΟ-ΕΙΔΙΚΕΥΣΗΣ (Σύνολο πιστωτικών μονάδων: 30)
B ΕΞΑΜΗΝΟ (Υποχρεωτικά)
Τίτλος Μαθήματος
Ώρες
Διδασκαλίας
Μονάδες
ECTS
PT.
Υπολογιστική Βιολογία και Βιοπληροφορική (Computational Biology and
Bioinformatics)
Το μάθημα συνδυάζει τις επιστήμες της Πληροφορικής και της Βιολογίας εμβαθύνοντας στις υπολογιστικές τεχνικές και τα εργαλεία που έχουν αναπτυχθεί
για τη διαχείριση, την επεξεργασία και την ανάλυση ποικίλων βιολογικών
και βιοϊατρικών δεδομένων, όπως ακολουθιών DNA, πρωτεϊνών, έκφρασης
γονιδίων, βιομοριακών δομών, κλπ.
PT.
Στατιστική Συμπερασματολογία και Οπτικοποίηση Δεδομένων (Statistical
Inference & Data Visualization)
Το μάθημα αφορά τη λήψη αποφάσεων βάσει δεδομένων και είναι προσαρμοσμένο στο να παρέχει ολοκληρωμένη κατανόηση των τρόπων εξαγωγής
συμπερασμάτων από ιατρικά και κλινικά δεδομένα χρησιμοποιώντας διάφορες στατιστικές μεθόδους καθώς και τεχνικές οπτικοποίησης των ιατρικών
δεδομένων για τον εντοπισμό μοτίβων.
PT.
Ποιότητα Ιατρικών Δεδομένων (Medical Data Quality)
Στο μάθημα αναλύονται οι διαφορές της διαχείρισης, της επιμέλειας και της
βελτίωσης της ποιότητας των ιατρικών δεδομένων. Παρουσιάζονται επίσης
οι διαφορετικοί τύποι και οι πηγές των ιατρικών δεδομένων, όπως και οι διαδικασίες ανταλλαγής και προστασίας των δεδομένων.
PT.
Μοντελοποίηση Πληροφοριών Υγείας (Health Information Modeling)
Το μάθημα εστιάζει στη μοντελοποίηση των πληροφοριών με στόχο την αποτελεσματικότερη επεξεργασία και ανάλυσή τους στον χώρο της Υγείας. Στα
πλαίσια του μαθήματος εξηγείται επίσης η σημασία της αξιόπιστης διαχείρισης
των πληροφοριών και οριοθετούνται οι επιμέρους τύποι και υπηρεσίες του
κλινικού περιβάλλοντος.
PT.
Τεχνητή Νοημοσύνη (Artificial Intelligence)
Αναλύονται οι θεμελιώδεις ορολογίες της τεχνητής νοημοσύνης (ΑΙ) και της
μηχανικής μάθησης (ML), εστιάζοντας στον αντίκτυπό τους στην υγειονομική
περίθαλψη. Αναλύονται εξειδικευμένες προσεγγίσεις που απαιτούνται στον
χώρο της Υγείας, όπως η εποπτευόμενη μάθηση και η περιγραφική και προγνωστική μοντελοποίηση.
ΕΙΔΙΚΕΥΣΕΙΣ
ΜΑΘΗΜΑΤΑ ΕΙΔΙΚΕΥΣΗΣ 1 - Ανάλυση Δεδομένων στον Τομέα της Υγείας (DATA EXPERTS IN HEALTH)
(Σύνολο πιστωτικών μονάδων: 30)
Γ ΕΞΑΜΗΝΟ (Επιλογή τεσσάρων μαθημάτων και υποχρεωτικής μικρής εργασίας ή τριών μαθημάτων, πρακτικής
άσκησης και υποχρεωτικής μικρής εργασίας)
Τίτλος Μαθήματος
Ώρες
Διδασκαλίας
Μονάδες
ECTS
T1.1
Μέθοδοι Επιδημιολογίας (Epidemiology Methods)
Αναλύονται οι θεμελιώδεις πυλώνες της επιδημιολογικής έρευνας καθώς και οι
διάφορες τεχνικές εκτίμησης που θεωρούνται βασικές στη μελέτη των ασθενειών, των αιτιών τους και των επιπτώσεων τους στον ευρύτερο πληθυσμό.
Στα πλαίσια του μαθήματος θα υλοποιηθούν κοινά σχέδια μελέτης και θα περιγραφούν ποικίλες μέθοδοι δειγματοληψίας και επιδημιολογικών μετρήσεων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
T1.2
Πολυεπίπεδη Μοντελοποίηση (Multiscale Modeling)
Παρουσιάζονται οι βασικές αρχές και τεχνικές της μοντελοποίησης πολλαπλών
επιπέδων στη βιοϊατρική μηχανική και αναλύονται οι διαφορετικές κλίμακες
μοντελοποίησης, από το μοριακό επίπεδο έως το επίπεδο των ιστών και των
οργάνων. Ιδιαίτερη έμφαση δίνεται στην κατανόηση της πολύπλοκης συμπεριφοράς των βιολογικών συστημάτων και στη σύνδεση των διαφορετικών
επιπέδων και κλιμάκων.
T1.3
Ιατρική Ακριβείας (Precision Medicine)
Παρουσιάζονται οι τεχνολογίες αιχμής που αφορούν τη γονιδιωματική και
την ανάλυση δεδομένων ευρείας κλίμακας και ειδικότερα η επίδρασή τους
στην σύγχρονη φροντίδα των ασθενών. Περιγράφονται επίσης οι σημαντικότερες μέθοδοι εντοπισμού και ερμηνείας των γενετικών παραλλαγών και
μεταλλάξεων καθώς και η σχέση μεταξύ της συλλογής των δεδομένων και
της ιδιωτικότητας αυτών.
T1.4
Επιχειρηματικότητα στην Υγεία (Entrepreneurship in Health)
Το μάθημα εστιάζει στην επιχειρηματική ανάπτυξη στο χώρο της ψηφιακής
υγείας. Εξετάζονται τεχνικές για την στρατηγική ανάλυση και το στρατηγικό
σχεδιασμό καθώς και για την ανάπτυξη βιώσιμων επιχειρηματικών μοντέλων
καθώς και θέματα που άπτονται της λειτουργίας των επιχειρήσεων.
Τ1.ΙΝ Τ Πρακτική Άσκηση
(βλέπε Άρθρο 6)
MP.T 1 Μικρή Εργασία (Mini-Project)
Ερευνητική ή πρακτική εργασία μικρής κλίμακας μέσω της οποίας οι φοιτητές εφαρμόζουν τις θεωρητικές γνώσεις που απέκτησαν κατά τη διάρκεια
των σπουδών τους σε ένα πραγματικό πρόβλημα ή ερευνητικό ερώτημα που
εμπίπτει στον χώρο της Ειδίκευσης 1. Δύναται να περιλαμβάνει τη διεξαγωγή
μικρής ερευνητικής μελέτης, τη συλλογή και ανάλυση δεδομένων, την επίλυση
συγκεκριμένου προβλήματος ή την ανάπτυξη ενός πρωτοτύπου. Τα αποτελέσματα της εργασίας παρουσιάζονται με τη μορφή γραπτής αναφοράς και
παρουσίασης.
ΜΑΘΗΜΑΤΑ ΕΙΔΙΚΕΥΣΗΣ 2 - Ψηφιακός Μετασχηματισμός Υγείας (DIGITAL HEALTH TRANSFORMATION)
(Σύνολο πιστωτικών μονάδων: 30)
Γ ΕΞΑΜΗΝΟ (Επιλογή τεσσάρων μαθημάτων και υποχρεωτικής μικρής εργασίας ή τριών μαθημάτων, πρακτικής
άσκησης και υποχρεωτικής μικρής εργασίας)
Τίτλος Μαθήματος
Ώρες
Διδασκαλίας
Μονάδες
ECTS
T2.1
Ανθρωποκεντρικός Σχεδιασμός και Στοιχεία Μηχανικής Λογισμικού
(User Centric Design and Elements of Software Engineering)
Παρουσιάζονται τα βασικά στοιχεία της μηχανικής λογισμικού καθώς και τα
στάδια δημιουργίας του, από τον σχεδιασμό έως την ανάπτυξη. Περιγράφονται
επίσης οι έννοιες των απαιτήσεων και των προδιαγραφών των χρηστών αλλά
και όλα τα επιμέρους στάδια του κύκλου ζωής ανάπτυξης λογισμικού (SDLC).
T2.2
Μετασχηματισμός/ΔιοίκησηΨηφιακήςΥγείας
(Digital Health Transformation/Management)
Το μάθημα περιγράφει όλες τις τρέχουσες εφαρμογές και τεχνολογίες αιχμής
στον χώρο της ψηφιακής Υγείας. Ξεκινά με τη σημασία και τα στάδια εξέλιξης
της ψηφιακής Υγείας και συνεχίζει με τις σύγχρονες θεωρίες διαχείρισης και
προσαρμογής στο ψηφιακό περιβάλλον της υγειονομικής περίθαλψης παρουσιάζοντας σχετικές εφαρμογές καθώς και τις σχετικές προκλήσεις..
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
T2.3
Ιατρικές Συσκευές και Διάγνωση (Medical Devices and Diagnostics)
Παρουσιάζονται ποικίλες έννοιες και ζητήματα από τον χώρο της βιομηχανίας
ιατρικών συσκευών, δίνοντας έμφαση στη ρύθμιση, το σχεδιασμό και τον
ψηφιακό μετασχηματισμό.
Τ2.4
Οικονομικά της Ψηφιακής Υγείας (Digital Health Economics)
Το μάθημα συνδυάζει το συνεχώς εξελισσόμενο τοπίο της ψηφιακής Υγείας
με τις θεμελιώδεις αρχές της Οικονομίας. Στα πλαίσια του μαθήματος αναλύονται οι οικονομικές πτυχές της ψηφιακής Υγείας και των συστημάτων υγείας
καθώς και τρόποι αξιολόγησης της εισαγωγής των ψηφιακών λύσεων στο
χώρο της υγείας.
T2.5
Επιχειρηματικότητα στην Υγεία (Entrepreneurship in Health)
Το μάθημα εστιάζει στην επιχειρηματική ανάπτυξη στο χώρο της ψηφιακής
υγείας. Εξετάζονται τεχνικές για την στρατηγική ανάλυση και το στρατηγικό
σχεδιασμό καθώς και για την ανάπτυξη βιώσιμων επιχειρηματικών μοντέλων
καθώς και θέματα που άπτονται της λειτουργίας των επιχειρήσεων.
Τ2.ΙΝ Τ Πρακτική Άσκηση
(βλέπε Άρθρο 6)
MP.T 2 Μικρή Εργασία (Mini-Project)
Ερευνητική ή πρακτική εργασία μικρής κλίμακας μέσω της οποίας οι φοιτητές εφαρμόζουν τις θεωρητικές γνώσεις που απέκτησαν κατά τη διάρκεια
των σπουδών τους σε ένα πραγματικό πρόβλημα ή ερευνητικό ερώτημα που
εμπίπτει στον χώρο της Ειδίκευσης 2. Δύναται να περιλαμβάνει τη διεξαγωγή
μικρής ερευνητικής μελέτης, τη συλλογή και ανάλυση δεδομένων, την επίλυση
συγκεκριμένου προβλήματος ή την ανάπτυξη ενός πρωτοτύπου. Τα αποτελέσματα της εργασίας παρουσιάζονται με τη μορφή γραπτής αναφοράς και
παρουσίασης.
ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΔΙΑΤΡΙΒΗ (Σύνολο πιστωτικών μονάδων: 30)
Δ ΕΞΑΜΗΝΟ (Υποχρεωτική)
(βλέπε Άρθρο 7)
Άρθρο 6
Πρακτική άσκηση
Είναι δυνατή η διενέργεια πρακτικής άσκησης φοιτητών, σύμφωνα με τα προβλεπόμενα στο Άρθρο 69 του
ν. 4957/2022, ως προαιρετική εκπαιδευτική δραστηριότητα του προγράμματος σπουδών που στοχεύει στην
πρακτική εφαρμογή των θεωρητικών επιστημονικών
γνώσεων που αποκτήθηκαν από την επιτυχή παρακολούθηση του προγράμματος σπουδών και την εξοικείωση
των φοιτητών με πιθανούς χώρους εργασίας.
Άρθρο 7
Μεταπτυχιακή Διπλωματική Διατριβή
7.1 Η έναρξη της εκπόνησης της Μεταπτυχιακής Διπλωματικής Διατριβής (ΜΔΔ) γίνεται μετά την παρα-
κολούθηση όλων των μαθημάτων του προγράμματος
σπουδών και την επιτυχή εξέταση σε αυτά. Η ΜΔΔ πρέπει
να είναι ατομική, πρωτότυπη, να έχει ερευνητικό χαρακτήρα και να συντάσσεται σύμφωνα με τις οδηγίες συγ-
γραφής και τις επιστημονικές προϋποθέσεις που είναι
αναρτημένες στην ιστοσελίδα του ΔΠΜΣ. Το θέμα της
πρέπει να εντάσσεται στο αντικείμενο του ΔΠΜΣ και ειδικότερα στο αντικείμενο της ειδίκευσης που έχει επιλέξει
ο/η μεταπτυχιακός/ή φοιτητής/τρια.
Οι δυνητικοί/ές επιβλέποντες/ουσες προτείνουν μια
σειρά πιθανών θεμάτων τα οποία είναι διαθέσιμα προς
τους μεταπτυχιακούς/ές φοιτητές/τριες.Ο/Η μεταπτυχιακός/ή φοιτητής/τρια υποβάλλει αίτημα προς τη Γραμ-
ματεία του ΔΠΜΣ στο οποίο αναγράφεται ο τίτλος της
διατριβής. Η Επιτροπή Προγράμματος Σπουδών ορίζει
τον/την επιβλέποντα/ουσα της ΜΔΔ. Η σύνθεση της Εξεταστικής Επιτροπής, η οποία είναι κατ’ ελάχιστον τριμε-
λής, ορίζεται από την Επιτροπή Προγράμματος Σπουδών
κατόπιν εισήγησης του/της επιβλέποντα/ουσας.Τα μέλη
της Εξεταστικής Επιτροπής, ένας/μια εκ των οποίων είναι
ο/η επιβλέπων/ουσα, πρέπει να έχουν την ίδια ή συναφή
επιστημονική ειδικότητα με το γνωστικό αντικείμενο του
ΔΠΜΣ και συνάφεια με το θέμα της ΜΔΔ
Μετά την εκπόνηση της ΜΔΔ, ο/η μεταπτυχιακός/ή
φοιτητής/τρια υποβάλλει στη Γραμματεία του ΔΠΜΣ τη
ΜΔΔ η οποία προωθείται στα μέλη της Εξεταστικής Επιτροπής. Εφόσον υπάρχει η θετική κρίση της Εξεταστικής
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
Επιτροπής, ορίζεται η ημερομηνία της δημόσιας παρουσίασης/υποστήριξης της ΜΔΔ η οποία ανακοινώνεται
στην ιστοσελίδα του επισπεύδοντος Τμήματος και του
ΔΠΜΣ. Η Εξεταστική Επιτροπή αξιολογεί την δομή και
το περιεχόμενο της ΜΔΔ (π.χ. την οργάνωση του κειμένου, την ανάπτυξη του θέματος, την παρουσίαση και
αξιολόγηση της μεθοδολογίας και των αποτελεσμάτων,
τη βιβλιογραφία και τα επεξηγηματικά στοιχεία κ.α.), τη
δημόσια παρουσίαση και τη γενικότερη επιστημονική
κατάρτιση του/της μεταπτυχιακού/ής φοιτητή/τριας.
Μετά τη δημόσια παρουσίαση/αξιολόγηση της ΜΔΔ,
η Εξεταστική Επιτροπή συντάσσει και υπογράφει το
Πρακτικό Δημόσιας Παρουσίασης, στο οποίο αναγράφονται τυχόν παρατηρήσεις ή σχόλια καθώς και ο τελικός
βαθμός, και το υποβάλλει προς έγκριση στην Επιτροπή
Προγράμματος Σπουδών. Σε περίπτωση αρνητικής κρίσης υπάρχει η δυνατότητα επανα-υποβολής της ΜΔΔ
μετά από δύο μήνες κατόπιν διορθώσεων σύμφωνα με
τις παρατηρήσεις της Εξεταστικής Επιτροπής.
Οι Μεταπτυχιακές Διπλωματικές Διατριβές εφόσον
εγκριθούν από την Επιτροπή Προγράμματος Σπουδών,
κατατίθενται υποχρεωτικά στο Ψηφιακό Αποθετήριο
«ΟΛΥΜΠΙΑΣ’, σύμφωνα με τις αποφάσεις της Συγκλήτου
του Πανεπιστημίου Ιωαννίνων.
7.2 Δικαίωμα επίβλεψης Μεταπτυχιακών Διπλωματικών Διατριβών στο πλαίσιο του ΔΠΜΣ έχουν οι διδά-
σκοντες/ουσες του ΔΠΜΣ υπό την προϋπόθεση ότι είναι
κάτοχοι διδακτορικού διπλώματος.
7.3 Με απόφαση του αρμοδίου οργάνου του ΔΠΜΣ
δύναται να ανατίθεται η επίβλεψη Μεταπτυχιακών Διπλωματικών Διατριβών και σε μέλη ΔΕΠ, ΕΕΠ και ΕΔΙΠ
του Τμήματος ή των συνεργαζόμενων Τμημάτων ή σε
μόνιμα μέλη των συνεργαζόμενων ερευνητικών φορέων της ημεδαπής ή αλλοδαπής που συμμετέχουν στην
οργάνωση του ΔΠΜΣ και δεν έχουν αναλάβει διδακτικό
έργο στο ΔΠΜΣ με την προϋπόθεση ότι είναι κάτοχοι
διδακτορικού διπλώματος και έχουν συναφές γνωστικό
αντικείμενο.
7.4 Μέλη της εξεταστικής επιτροπής της Μεταπτυχιακής Διπλωματικής Διατριβής δύνανται να είναι τα μέλη
του Τμήματος ή των Τμημάτων και ερευνητικών φορέων
που αναφέρονται στις παρ. 1 και 2 του παρόντος άρθρου
καθώς και τα μέλη των κατηγοριών γ) έως στ) της παρ. 1
του άρθρου 3.
Άρθρο 8
Αξιολόγηση φοιτητών/τριών - Εξετάσεις
8.1 Οι μέθοδοι αξιολόγησης της προόδου των φοιτητών/τριών καθορίζονται από τον διδάσκοντα, ο οποίος
μπορεί να οργανώσει κατά την κρίση του γραπτές ή/και
προφορικές εξετάσεις ή και να στηριχθεί σε ενδιάμεσες
εξετάσεις προόδου, γραπτές εργασίες, παρουσιάσεις
εργασιών, εργαστηριακές ή κλινικές ασκήσεις ή και να
εφαρμόσει συνδυασμό όλων των παραπάνω. Κατά τη
διεξαγωγή γραπτών ή προφορικών εξετάσεων, ως μεθόδων αξιολόγησης, εξασφαλίζεται υποχρεωτικά από τους/
τις διδάσκοντες/ουσες το αδιάβλητο της διαδικασίας.
8.2 Η τελική βαθμολογία για κάθε μάθημα μπορεί να
είναι αποτέλεσμα είτε μιας συνολικής τελικής εξέτασης,
γραπτής ή/και προφορικής, είτε συνεκτίμησης επιμέρους αξιολογήσεων, όπως αυτές αναφέρθηκαν παραπά-
νω, ίσης ή διαφορετικής βαρύτητας, που αντιστοιχούν
σε επιμέρους πτυχές του διδακτικού έργου.
8.3 Αν στην αξιολόγηση συμπεριλαμβάνονται τελικές
εξετάσεις, γραπτές ή προφορικές, αυτές διενεργούνται
μετά την ολοκλήρωση του ακαδημαϊκού εξαμήνου ή
μετά την ολοκλήρωση του διδακτικού έργου κάθε μαθήματος ή την ολοκλήρωση κάθε εκπαιδευτικής δραστη-
ριότητας, σύμφωνα με όσα ορίζονται στο πρόγραμμα
μαθημάτων και στο περίγραμμα του κάθε μαθήματος.
Οι επαναληπτικές εξετάσεις για όσους έχουν αποτύχει
σε κάποιο μάθημα λαμβάνουν χώρα δύο (2) εβδομάδες
μετά το πέρας της αντίστοιχης εξεταστικής περιόδου.
8.4 Όπου η αξιολόγηση των φοιτητών/τριών του
ΔΠΜΣ περιλαμβάνει τελικές εξετάσεις, αυτές δύναται να
πραγματοποιούνται είτε δια ζώσης είτε εξ αποστάσεως,
υπό την προϋπόθεση ότι εξασφαλίζεται το αδιάβλητο
της διαδικασίας της αξιολόγησης.
8.5 Σε περιπτώσεις ανωτέρας βίας που αφορούν τον/
την φοιτητή/τρια, ασθένειας ή ανάρρωσης από βαριά
ασθένεια συνιστάται ο/η διδάσκων/ουσα να διευκολύνει,
με όποιον τρόπο θεωρεί ο/η ίδιος/α πρόσφορο, τον/την
φοιτητή/τρια (π.χ. προφορική εξ αποστάσεως εξέταση
ή εξέταση σε δεύτερο χρόνο). Κατά τις προφορικές εξετάσεις ο/η διδάσκων/ουσα εξασφαλίζει ότι δεν θα πα-
ρευρίσκεται μόνος/η του/της με τον/την εξεταζόμενο/η
φοιτητή/τρια.
8.6 Η επίδοση στα μαθήματα εκτιμάται με βαθμούς
που δίνονται κατά τη διαδικασία ελέγχου των γνώσεων.
Κάθε μάθημα, άσκηση, εργαστήριο, καθώς και η ΜΔΕ
βαθμολογούνται αυτοτελώς. Η βαθμολογική κλίμακα
ορίζεται από το μηδέν έως το δέκα: Άριστα (8,5 έως 10),
Λίαν Καλώς (6,5 έως 8,5 μη συμπεριλαμβανομένου) και
Καλώς (5 έως 6,5 μη συμπεριλαμβανομένου). Προβιβάσιμοι βαθμοί είναι το πέντε (5) και οι μεγαλύτεροί του.
8.7 Σε όλες τις μεθόδους αξιολόγησης, πρέπει να λαμβάνεται υπόψη η δυνατότητα ίσης πρόσβασης όλων των
ενδιαφερομένων φοιτητών/τριών στα απαραίτητα μέσα.
Για τους/τις φοιτητές/τριες με αναπηρία ή/και ειδικές εκπαιδευτικές ανάγκες δύναται να εφαρμόζεται εναλλακτι-
κό πρωτόκολλο εξέτασης σύμφωνα με τις εισηγήσεις και
τις σχετικές οδηγίες της Μονάδας Ισότιμης Πρόσβασης
Ατόμων με αναπηρία και ατόμων με ειδικές εκπαιδευτικές ανάγκες του Πανεπιστημίου Ιωαννίνων.
8.8 Σε περίπτωση που για τη διδασκαλία μαθήματος
έχει διαιρεθεί το ακροατήριο σε τμήματα, λαμβάνεται
μέριμνα για την ομοιομορφία της εξέτασης και των κριτηρίων αξιολόγησης.
8.9 Η Επιτροπή Προγράμματος Σπουδών προσδιορίζει
το πρόγραμμα των εξετάσεων σε εύλογο χρονικό διάστημα πριν την λήξη κάθε εξαμήνου.
8.10 Τα αποτελέσματα των εξετάσεων ανακοινώνονται
από τον/την διδάσκοντα/ουσα και αποστέλλονται στη
Γραμματεία του ΔΠΜΣ μέσα σε τρεις (3) εβδομάδες το
αργότερο από την εξέταση του μαθήματος.
8.11 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου/ας διδάσκοντα/ουσας και απόφαση της Επιτροπής Προγράμματος
Σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν να έχουν ισχύ και καταστρέφονται - εκτός αν εκκρεμεί
σχετική ποινική, πειθαρχική ή οποιαδήποτε άλλη διοικητική διαδικασία.
8.13 Ο βαθμός του Διπλώματος θα υπολογίζεται ως το άθροισμα των γινομένων του βαθμού κάθε μαθήματος επί
τα αντίστοιχα ECTS, διαιρούμενο με το σύνολο των ECTS. Στην έννοια του μαθήματος περιλαμβάνεται κάθε είδους
ερευνητική και εκπαιδευτική δραστηριότητα, στην οποία αποδίδονται μονάδες ECTS.
Ο υπολογισμός αυτός εκφράζεται με τον ακόλουθο μαθηματικό τύπο:
Βαθμός πτυχίου/διπλώματος = (
𝑁𝑁
𝑘𝑘=1𝐵𝐵𝐵𝐵𝐵𝐵∗𝛱𝛱𝛱𝛱𝛱𝛱𝛱𝛱𝛱𝛱𝛱𝛱𝛱𝛱
Όπου:
Ν = αριθμός μαθημάτων που απαιτούνται για τη λήψη του αντίστοιχου τίτλου σπουδών
ΒΜκ= βαθμός του μαθήματος κ
ΠΜκ= πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του αντίστοιχου τίτλου σπουδών.
Άρθρο 9
Δικαιώματα - Υποχρεώσεις μεταπτυχιακών
φοιτητών/τριών
9.1 Οι μεταπτυχιακοί/ές φοιτητές και φοιτήτριες έχουν
όλα τα δικαιώματα και τις παροχές που προβλέπονται
και για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
9.2 Με απόφαση της Επιτροπής Προγράμματος Σπουδών ορίζεται ανά φοιτητή/τρια ένα μέλος ΔΕΠ, που ασκεί
διδακτικά καθήκοντα στο ΔΠΜΣ, ως Ακαδημαϊκός Σύμβουλος, ο/η οποίος/α παρακολουθεί την ακαδημαϊκή
πρόοδο του/της μεταπτυχιακού/ής φοιτητή/τριας κατά
τη διάρκεια των σπουδών του/της.
9.3 Η καταβολή των τελών φοίτησης πραγματοποιείται μετά την ολοκλήρωση της διαδικασίας επιλογής των
φοιτητών/τριών από το αρμόδιο όργανο του ΔΠΜΣ. Ο
τρόπος καταβολής (αριθμός και ύψος δόσεων) ορίζεται
κάθε έτος με απόφαση της ΣΕ. Σε κάθε περίπτωση, οι
μεταπτυχιακοί/ές φοιτητές και φοιτήτριες οφείλουν να
έχουν εξοφλήσει όλες τις οικονομικές τους υποχρεώσεις
πριν τη χορήγηση βεβαίωσης ολοκλήρωσης των σπουδών και την απονομή του ΔΜΣ.
9.4 Οι μεταπτυχιακοί φοιτητές είναι υποχρεωμένοι
να παρακολουθούν ανελλιπώς τις παραδόσεις, τα εργαστήρια, τα σεμινάρια και τις άλλες δραστηριότητες
που προβλέπονται για κάθε μάθημα. Το όριο απουσιών
που δικαιούται ο κάθε μεταπτυχιακός φοιτητής είναι μια
(1) ανά μάθημα και μέχρι τέσσερις (4) στο σύνολο των
μαθημάτων του εξαμήνου. Σε περίπτωση που ο φοιτητής υπερβεί τα ως άνω όρια απουσιών, η ΣΕ εξετάζει την
περίπτωσή του και αποφασίζει είτε για την παραμονή
του στο ΔΠΜΣ υπό προϋποθέσεις είτε την αποβολή του.
9.5 Οι φοιτητές που δεν έχουν υπερβεί το ανώτατο όριο
φοίτησης, έπειτα από αιτιολογημένη αίτησή τους προς
την ΣΕ ή την ΕΠΣ, δύνανται να διακόψουν τη φοίτησή
τους για χρονική περίοδο που δεν υπερβαίνει συνολικά
τα δύο (2) ακαδημαϊκά εξάμηνα. Αναστολή φοίτησης χορηγείται για σοβαρούς λόγους (ασθένεια, λοχεία, κ.ά.). Η
αίτηση πρέπει να είναι αιτιολογημένη και να συνοδεύεται
από όλα τα σχετικά δικαιολογητικά αρμόδιων δημόσιων
αρχών ή οργανισμών, από τα οποία αποδεικνύονται οι
λόγοι αναστολής φοίτησης. Τουλάχιστον δύο εβδομάδες
πριν από το πέρας της αναστολής φοίτησης, ο/η φοιτητής/τρια υποχρεούται να επανεγγραφεί στο πρόγραμμα
για να συνεχίσει τις σπουδές του/της με τα δικαιώματα
και τις υποχρεώσεις του/της ενεργού φοιτητή/τριας.
Υπάρχει δυνατότητα παράτασης πέραν του ανώτατου
ορίου φοίτησης, για έκτακτους οικογενειακούς λόγους
ή λόγους υγείας, έπειτα από αιτιολογημένη αίτηση του
φοιτητή/τριας και έγκριση από την ΕΠΣ Η διάρκεια παράτασης δεν μπορεί να υπερβαίνει τον ελάχιστο αριθμό
εξαμήνων της κανονικής φοίτησης του ΔΠΜΣ.
Άρθρο 10
Χορήγηση υποτροφιών
10.1 Το ΔΠΜΣ του Ιδρύματος χορηγεί σε μεταπτυχιακούς/ές φοιτητές/τριες υποτροφίες, εξαιρετικής ακα-
δημαϊκής επίδοσης, με κριτήριο την επίδοσή τους στις
σπουδές τους. Οι υποτροφίες προβλέπουν αφενός την
πλήρη απαλλαγή από τα τέλη φοίτησης του ΔΠΜΣ, αφετέρου τη χορήγηση παροχών από το Ίδρυμα ή/και χρη-
ματικού ποσού ικανού να καλύψει τα έξοδα διαβίωσης
των υποτρόφων μεταπτυχιακών φοιτητών/τριών κατά τη
διάρκεια των σπουδών τους. Ο αριθμός των υποτροφιών
για εξαιρετική ακαδημαϊκή επίδοση συμπεριλαμβάνεται
στο ποσοστό του 10% έως 30%, επί των εισακτέων στο
ΔΠΜΣ, των φοιτητών που απαλλάσσονται από τα τέλη
φοίτησης κάθε ακαδημαϊκό έτος. Ο αριθμός των υποτροφιών καθορίζεται κάθε ακαδημαϊκό έτος από την ΕΠΣ.
10.2 Οι υποτροφίες εξαιρετικής ακαδημαϊκής επίδοσης
δύνανται να χορηγούνται κατά την έναρξη του ΔΠΜΣ ή
μετά το πέρας κάθε εξαμήνου διδακτέων μαθημάτων και
σε κάθε περίπτωση πριν από το εξάμηνο εκπόνησης της
Μεταπτυχιακής Διπλωματικής Διατριβής εφόσον αυτή
προβλέπεται. Οι αιτήσεις υποβάλλονται στη Γραμματεία
του Τμήματος Μηχανικών Επιστήμης Υλικών. Η Επιτροπή
Προγράμματος Σπουδών εξετάζει τις αιτήσεις, τις κατατάσσει σε φθίνουσα σειρά και αποφασίζει για τον αριθμό
των χορηγούμενων υποτροφιών.
10.3 Τα κριτήρια για τη χορήγηση υποτροφίας εξαιρετικής ακαδημαϊκής επίδοσης είναι:
- η επιτυχής ολοκλήρωση όλων των μαθημάτων σύμφωνα με το πρόγραμμα σπουδών του ΔΠΜΣ, και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
- η εξαιρετική βαθμολογική επίδοση είτε στα μαθήματα του πρώτου κύκλου σπουδών είτε στα μαθήματα
του εκάστοτε ΔΠΜΣ.
Σε περίπτωση ισοβαθμίας, γίνεται κλήρωση. Σε περίπτωση που ο/η φοιτητής/τρια αποποιηθεί την υπο-
τροφία, η υποτροφία δίνεται στον/στην επόμενο/η στη
σειρά κατάταξης.
10.4 Οι υποψήφιοι για τη χορήγηση υποτροφιών δεν
πρέπει να κατέχουν έμμισθη θέση στον δημόσιο ή τον
ιδιωτικό τομέα ούτε να λαμβάνουν υποτροφία από
οποιοδήποτε άλλο φορέα για το συγκεκριμένο χρονικό
διάστημα.
10.5 Οι υποτροφίες εξαιρετικής ακαδημαϊκής επίδοσης, που χορηγούνται στο πλαίσιο του παρόντος, δεν
υπόκεινται σε οποιονδήποτε φόρο, κράτηση, ασφαλιστική εισφορά και ειδική εισφορά αλληλεγγύης του άρθρου
43Α του Κώδικα Φορολογίας Εισοδήματος (ν. 4172/2013,
Α’ 167). Κατά την πληρωμή δαπανών υποτροφιών δεν
απαιτείται η προσκόμιση φορολογικής και ασφαλιστικής
ενημερότητας του/της δικαιούχου.
Άρθρο 11
Διαγραφή ή πειθαρχικές ποινές μεταπτυχιακών
φοιτητών/τριών
11.1 Η Επιτροπή Προγράμματος Σπουδών μετά την
εισήγηση της Συντονιστικής Επιτροπής, δύναται να αποφασίσει τη διαγραφή μεταπτυχιακών φοιτητών/τριών
εάν:
- υπερβούν το ανώτατο όριο απουσιών όπου αυτό
προβλέπεται,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
- υπερβούν τη μέγιστη χρονική διάρκεια φοίτησης στο
ΔΠΜΣ,
- δεν τηρούν τις ακαδημαϊκές υποχρεώσεις τους,
- έχουν αποδεδειγμένα παραβιάσει τις κείμενες διατάξεις του άρθρου 197 του νόμου 4957/2022 όσον αφορά
στην τέλεση πειθαρχικών παραπτωμάτων, και τέλεση
οποιουδήποτε πλημμελήματος ή κακουργήματος εφόσον συνδέεται με τη φοιτητική ιδιότητα,
- υποβάλουν αίτηση διαγραφής οι ίδιοι οι μεταπτυχιακοί/ές φοιτητές/τριες.
11.2 Σε περίπτωση τέλεσης πειθαρχικών αδικημάτων
από τους/τις μεταπτυχιακούς/ές φοιτητές/τριες όπως
λογοκλοπή, παραβίαση του αδιάβλητου των εξετάσεων, χρήση των χώρων και των υποδομών του ΑΕΙ για
σκοπούς που δεν συνάδουν με την αποστολή του και με
οποιονδήποτε τρόπο ρύπανση των χώρων του ΑΕΙ δύναται να επιβάλλονται οι ακόλουθες πειθαρχικές ποινές: έγ-
γραφη επίπληξη, απαγόρευση συμμετοχής σε εξετάσεις
μαθημάτων ενός ή περισσότερων εξαμήνων, προσωρινή
ή μόνιμη απαγόρευση χρήσης των εγκαταστάσεων του
Ιδρύματος ή αναστολή της φοιτητικής ιδιότητας από
έναν (1) έως είκοσι τέσσερις (24) μήνες. Οι ίδιες πειθαρχικές ποινές δύνανται να επιβάλλονται στους/στις με-
ταπτυχιακούς/ές φοιτητές/τριες και σε περίπτωση μη
τήρησης των υποχρεώσεών τους όπως αυτές ορίζονται
στον Εσωτερικό Κανονισμό του Τμήματος Μηχανικών
Επιστήμης Υλικών.
Άρθρο 12
Προγράμματα ανταλλαγής φοιτητών/τριών
12.1 Οι μεταπτυχιακοί/ές φοιτητές/τριες του Πανεπιστημίου Ιωαννίνων μπορούν να συμμετέχουν σε διε-
θνή προγράμματα ανταλλαγής φοιτητών/τριών, όπως
το πρόγραμμα ERASMUS, κατά την κείμενη νομοθεσία.
Στην περίπτωση αυτή ο μέγιστος αριθμός ECTS που μπορούν να αναγνωρίσουν είναι τριάντα (30).
12.2 Στο πλαίσιο του προγράμματος ERASMUS, το
ΔΠΜΣ του Ιδρύματός μας μπορούν να παρακολουθήσουν και φοιτητές/τριες από ΑΕΙ της αλλοδαπής.
Άρθρο 13
Λογοκλοπή
Ο/Η μεταπτυχιακός/κή φοιτητής/τρια καταθέτοντας
οποιαδήποτε μεταπτυχιακή εργασία ή διατριβή είναι
υποχρεωμένος/η να αναφέρει αν χρησιμοποίησε σε
αυτή το έργο και τις απόψεις άλλων και αποδέχεται αυτόματα τη δυνατότητα χρήσης εξειδικευμένου λογισμι-
κού από τους/τις διδάσκοντες/ουσες για έλεγχο πιθανής
λογοκλοπής.
Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται η αντιγραφή εργασίας κά-
ποιου/ας άλλου/ης, καθώς και η χρήση εργασίας άλλου/
ης - δημοσιευμένης ή μη - χωρίς τη δέουσα αναφορά. Η
παράθεση οποιουδήποτε υλικού τεκμηρίωσης, ακόμη
και από μελέτες του/της ιδίου/ας του/της υποψηφίου/ας,
χωρίς σχετική αναφορά, επιφέρει τις πειθαρχικές ποινές
της παρ. 2 του άρθρου 11.
Οποιοδήποτε παράπτωμα ή παράβαση ακαδημαϊκής
δεοντολογίας παραπέμπεται στη ΣΕ του ΔΠΜΣ για κρίση
και εισήγηση για αντιμετώπιση του προβλήματος από
την ΕΠΣ
Ως παραβάσεις θεωρούνται τα παραπτώματα της αντιγραφής ή της λογοκλοπής και γενικότερα κάθε παρά-
βαση των διατάξεων, σύμφωνα με την κείμενη νομοθεσία, περί πνευματικής ιδιοκτησίας από μεταπτυχιακό/ή
φοιτητή/τρια κατά τη συγγραφή εργασιών στο πλαίσιο
των μαθημάτων ή της εκπόνησης της Μεταπτυχιακής
Διπλωματικής Διατριβής.
Άρθρο 14
Μηχανισμός διαχείρισης παραπόνων ενστάσεων μεταπτυχιακών φοιτητών/τριών
14.1 Τυχόν παράπονα ή ενστάσεις επί διαδικασιών
που αφορούν το ΔΠΜΣ υποβάλλονται ηλεκτρονικά στην
Γραμματεία του Τμήματος Μηχανικών Επιστήμης Υλικών
ή μέσω ειδικής φόρμας στην ιστοσελίδα του ΔΠΜΣ
14.2 Τα παράπονα/ενστάσεις που λαμβάνονται από τη
Γραμματεία του ΔΠΜΣ ηλεκτρονικά ή μέσω της φόρμας
διαβιβάζονται αμέσως μέσω ηλεκτρονικού ταχυδρομείου ή απλής εκτύπωσης στον/στην Διευθυντή/ντρια του
ΔΠΜΣ ο/η οποίος/α συγκαλεί αρμοδίως και ενημερώνει
την ΣΕ, τηρώντας θέματα ανωνυμίας, διακριτικότητας,
απορρήτου και προσωπικών δεδομένων.
14.3. Ο/Η Διευθυντής/ντρια επικοινωνεί με τον/την
αναφερόμενο/η στο παράπονο ή συγκαλεί, αν είναι απαραίτητο, σύσκεψη με τον/την μεταπτυχιακό/ή φοιτητή/
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
τρια, τον Ακαδημαϊκό Σύμβουλο, καθώς και άλλα μέλη
ΔΕΠ με σχετική εμπειρία με σκοπό να εξευρεθεί λύση.
14.4 Αν αυτό δεν καταστεί εφικτό, ο/η Διευθυντής/
ντρια παραπέμπει το παράπονο ή την ένσταση στη Συνέλευση του Τμήματος ή στην Επιτροπή Προγράμματος
Σπουδών για περαιτέρω διαβούλευση και λήψη απόφασης.
14.5 Σε περίπτωση πολύ σοβαρών παραπόνων και μη
επίλυσης του θέματος, ο/η Διευθυντής/ντρια κατά την
κρίση του/της ενημερώνει αρμόδιους φορείς και υπηρεσίες του Ιδρύματος (Αντιπρύτανη Ακαδημαϊκών Υποθέ-
σεων και Φοιτητικής Μέριμνας, Συνήγορο Φοιτητή κ.λπ.).
14.6 Σε περίπτωση που το παράπονο ή η ένσταση αφορά τον/την Διευθυντή/ντρια του ΔΠΜΣ, τη διεκπεραίωση
της παραπάνω διαδικασίας αναλαμβάνει το αρχαιότερο
μέλος ΔΕΠ που μετέχει στη Συντονιστική Επιτροπή.
14.7 Δέον είναι τα παράπονα να επιλύονται εντός είκοσι (20) εργασίμων ημερών.
Άρθρο 15
Αξιολόγηση μαθημάτων και διδασκόντων στο
ΔΠΜΣ
Οι μεταπτυχιακοί φοιτητές υποχρεούνται να αξιολογούν τα μαθήματα που διδάχτηκαν βάσει συγκεκριμένου
ερωτηματολογίου. Το σχετικό ερωτηματολόγιο αφορά
στο περιεχόμενο του μαθήματος, τον τρόπο διδασκαλίας
του και τον βαθμό συσχέτισής του με την πράξη, τις αρχές και τη φιλοσοφία του μεταπτυχιακού προγράμματος.
Η αξιολόγηση του διδάσκοντα από τους μεταπτυχιακούς
φοιτητές γίνεται με κριτήρια τις γνώσεις και την ικανότητα μετάδοσής του στους φοιτητές, την προετοιμασία
του, τη χρησιμοποίηση της πλέον σύγχρονης διεθνώς
καθιερωμένης - για υψηλού επιπέδου μεταπτυχιακές
σπουδές - βιβλιογραφίας, την προθυμία του να απαντά
σε ερωτήσεις, την έγκαιρη βαθμολόγηση και επιστροφή
εργασιών και γραπτών εξετάσεων, και την τήρηση των
ωρών διδασκαλίας του μαθήματος και των ωρών γραφείου. Η ανάλυση των ερωτηματολογίων αξιολόγησης
γίνεται από τη ΜΟΔΙΠ του Πανεπιστημίου Ιωαννίνων. Τα
αποτελέσματα παραδίδονται στην ΣΕ του ΔΠΜΣ, η οποία
είναι υπεύθυνη για την ενημέρωση του κάθε διδάσκοντα
σχετικά με τα αποτελέσματα της αξιολόγησής του. Στις
περιπτώσεις όπου διαπιστώνονται σοβαρά παράπονα
φοιτητών, η ΣΕ έχει την υποχρέωση να εξετάσει τη σοβαρότητα του θέματος και να συζητήσει τόσο με τους
φοιτητές όσο και με το διδάσκοντα το εν λόγω θέμα και
να προτείνει λύσεις για τη θεραπεία των προβλημάτων,
που έχουν διαπιστωθεί. Η ΣΕ διατηρεί το δικαίωμα να
ζητήσει τη διακοπή διδασκαλίας του μαθήματος από
τον συγκεκριμένο διδάσκοντα.
Άρθρο 16
Απονομή Διπλώματος Μεταπτυχιακών Σπουδών
16.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(ΔΜΣ) με τη συμπλήρωση του ελάχιστου αριθμού μαθημάτων και πιστωτικών μονάδων (ECTS) που απαιτούνται
για τη λήψη του ΔΜΣ, καθώς και την επιτυχή ολοκλήρωση της Μεταπτυχιακής Διπλωματικής Διατριβής. Η ΕΠΣ
διαπιστώνει την ολοκλήρωση των σπουδών προκειμένου να χορηγηθεί το Δίπλωμα Μεταπτυχιακών Σπουδών.
16.2 Με την ολοκλήρωση της ανωτέρω διαδικασίας
χορηγείται στον μεταπτυχιακό φοιτητή βεβαίωση περάτωσης σπουδών, χάνεται η φοιτητική του ιδιότητα και
παύει η συμμετοχή του στα συλλογικά όργανα διοίκησης
του Πανεπιστημίου.
16.3 Το ΔΜΣ πιστοποιεί την επιτυχή αποπεράτωση των
σπουδών και αναγράφει βαθμό, με ακρίβεια δύο δεκαδικών ψηφίων, κατά την ακόλουθη κλίμακα: Άριστα (8,5
έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
Άρθρο 17
Δίπλωμα Μεταπτυχιακών Σπουδών
17.1 Ο τίτλος του ΔΜΣ εκδίδεται από τη Γραμματεία
του Τμήματος Μηχανικών Επιστήμης Υλικών, που έχει
τη διοικητική υποστήριξη, και αναφέρονται το συνεργαζόμενο Τμήμα Ιατρικής καθώς και το Ινστιτούτο Βιο-
ϊατρικών Ερευνών.
17.2 Μετά την ολοκλήρωση των σπουδών τους, χορηγείται στους/στις μεταπτυχιακούς/ές φοιτητές/τριες
Παράρτημα Διπλώματος στην ελληνική και την αγγλική
γλώσσα, σύμφωνα με τις κείμενες διατάξεις και χωρίς καμία οικονομική επιβάρυνση. Το Παράρτημα Διπλώματος
υπογράφεται από τον/τη Διευθυντή/τρια του ΔΠΜΣ και
τον/τη Γραμματέα του Τμήματος, που έχει τη διοικητική
υποστήριξη του ΔΠΜΣ.
17.3 Ο τίτλος του Διπλώματος Μεταπτυχιακών Σπουδών απονέμεται στους αποφοίτους του ΔΠΜΣ στη δι-
άρκεια τελετής, η οποία διοργανώνεται από το Τμήμα
Μηχανικών Επιστήμης Υλικών και λαμβάνει χώρα την
ίδια μέρα και στον ίδιο χώρο με την ορκωμοσία των αποφοίτων του προπτυχιακού προγράμματος σπουδών του
Τμήματος.
Άρθρο 18
Υποχρεώσεις Διδασκόντων
Ο υπεύθυνος για τη διδασκαλία μαθήματος του ΔΠΜΣ,
οφείλει:
1. Να τηρεί πιστά το πρόγραμμα και το ωράριο των
παραδόσεων του μαθήματος.
2. Να καθορίζει το περιεχόμενο του μεταπτυχιακού
μαθήματος και να παραδίδει στη Γραμματεία για αρχειοθέτηση και στη ΣΕ: α) σύντομη περιγραφή του μαθήμα-
τος, β) προτεινόμενη βιβλιογραφία, γ) συμπληρωματικό
υλικό προς μελέτη.
3. Να ενημερώνει τους φοιτητές στην πρώτη διάλεξη
για το ακριβές περιεχόμενο των διαλέξεών του, την ύλη
που θα διδάξει, την βιβλιογραφία που θα χρησιμοποιήσει, καθώς επίσης και τον τρόπο εξέτασής τους.
4. Να τηρεί τουλάχιστον δύο ώρες γραφείου/διαδικτυακής επικοινωνίας την εβδομάδα, για επικοινωνία με
τους φοιτητές, για θέματα που άπτονται των σπουδών
τους και του διδασκόμενου μαθήματος.
5. Να επιβλέπει έως και πέντε (5) διπλωματικές εργασίες, εφόσον αυτές του ανατεθούν από τη ΣΕ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
Άρθρο 19
Θέματα διοικητικής, τεχνικής και οικονομικής
υποστήριξης
Η διοικητική και τεχνική υποστήριξη του μεταπτυχιακού προγράμματος είναι ευθύνη του διοικητικού και τε-
χνικού προσωπικού των συνεργαζόμενων Τμημάτων και
του συνεργαζόμενου Ινστιτούτου Βιοϊατρικών Ερευνών
του Ιδρύματος Τεχνολογίας και Έρευνας. Η ΣΕ λαμβάνει
μέριμνα για την εύρυθμη λειτουργία του μεταπτυχιακού
προγράμματος. Η ΣΕ είναι υπεύθυνη για την κατανομή
του προϋπολογισμού του ΔΠΜΣ σε δράσεις, που απαιτούνται για την εύρυθμη λειτουργία του μεταπτυχιακού.
Άρθρο 20
Αναθεώρηση του Κανονισμού Μεταπτυχιακών
Σπουδών
Ο Κανονισμός Μεταπτυχιακών Σπουδών μπορεί να
αναθεωρείται όποτε κρίνεται αναγκαίο είτε στο σύνολό
του, είτε κατ’ άρθρο, ύστερα από απόφαση των αρμοδίων οργάνων.
Άρθρο 21
Ειδικές διατάξεις
Όσα θέματα δεν ρυθμίζονται από τον παρόντα Κανονισμό του ΔΠΜΣ και τον Κανονισμό Προγραμμάτων Με-
ταπτυχιακών Σπουδών του Πανεπιστημίου Ιωαννίνων,
ρυθμίζονται με απόφαση της Επιτροπής Προγράμματος
Σπουδών.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 2 Απριλίου 2025
Η Πρύτανης
ΆΝΝΑ ΜΠΑΤΙΣΤΆΤΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1761/10.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201761.pdf | Tokens: 60217]